Venstre til regjeringen: Gjør mer for å stoppe krigen i Gaza 
Venstre mener at utenriksminister Espen Barth Eide (Ap) kan gjøre mer for å få stoppet krigshandlingene mot Gaza. Sanksjoner sammen med andre land er en aktuell mulighet, ifølge Venstre-nestleder Abid Raja.   – Jeg er overrasket over at regjeringen ikke gjør mer, sier Raja til VG, – Historien vil dømme oss hardt om vi ikke gjør hva vi kan for å stoppe krigshandlingene og berge liv på Gaza, etter at flere enn 20 000 er drept i Israels angrep,  legger nestlederen til.   Helvete på jord I et VG-intervju fredag sa den norske utenriksministeren at livet på Gaza er «virkelig et helvete på jord».  På spørsmål om Norge kan gjøre mer, sa Eide at «vi tenker hver dag på hva vi kan gjøre mer», men avviste blankt at sanksjoner mot Israel er aktuell norsk politikk. Forpliktelse  ’– Det er lett å være enig med  utenriksministeren når han sier at Gaza er et helvete på jord. Årsaken er at Israel driver en nådeløs og kollektiv avstraffelse av alle sivile på Gaza, sier Abid Raja. – Men  skal vi da nøye oss med verbal fordømmelse? Jeg mener at Norge har en moralsk og etisk forpliktelse til å gjøre det vi kan for å stoppe overgrepene, sier Raja.  Han mener at sanksjoner og økonomiske straffetiltak mot Israel er et spor som regjeringen bør følge videre: – Jeg har forståelse for at ensidige sanksjoner fra Norges side ikke har noen effekt. Men Norge kan bruke sin posisjon som fredsnasjon til å snakke med andre land i Norden og i Europa om felles reaksjoner mot Israel. Vi må gjøre alt som er mulig for å presse fram en slutt på den voldsomme voldsbruken på Gaza, legger Venstre-nestlederen til.  Søndag gikk tusenvis av mennesker i demonstrasjonstog i Oslo for å markere sin støtte til det palestinske folket og kreve våpenhvile. Ikke adgang til  Også SV, MDG og Rødt etterlyste sanksjoner mot Israel da utenriksministeren ble spurt ut om Gaza i Stortinget onsdag.  I intervjuet med VG fredag begrunnet Espen Barth Eide regjeringens negative syn på sanksjoner med Israel: – I vår sanksjonslov har vi ikke adgang til å iverksette egne nasjonale sanksjoner. Vi gjør det etter vedtak fra FNs sikkerhetsråd, eller vi kan slutte oss til sanksjoner fra EU. Ensidige sanksjoner har veldig begrenset effekt.  – Og i dette tilfellet vil det gjøre mye av det andre arbeidet vårt enda vanskeligere enn det er, sa utenriksministeren. Vil stoppe matvarer  Venstre jobber nå, ifølge Raja,  med forslag til Stortinget for å stramme inn overfor Israel.   Partiet ønsker å  hindre at mat og andre varer fra de okkuperte områdene kommer i salg i Norge. Venstre vil også be om Stortingets støtte til at våpen fra norsk-eide produsenter ikke skal kunne selges til Israel.  
Venstre-nestleder Abid Raja mener utenriksminister Espen Barth Eide (Ap) kan gjøre mer for å stoppe krigshandlingene mot Gaza. Raja er overrasket over at regjeringen ikke gjør mer, etter at flere enn 20.000 er drept i Israels angrep. Eide nekter sanksjoner mot Israel er aktuell norsk politikk, men Raja mener Norge har en moralsk og etisk forpliktelse til å stoppe overgrepene. Raja foreslår at Norge snakker med andre nordiske og europeiske land om felles reaksjoner mot Israel. Venstre jobber med forslag til Stortinget for å stramme inn overfor Israel, inkludert å hindre salg av mat og andre varer fra okkuperte områder og stoppe våpensalg til Israel.